CELEX: 62012CN0234
Language: lt
Date: 2012-05-14 00:00:00
Title: Byla C-234/12: 2012 m. gegužės 14 d. Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Sky Italia Srl prieš AGCOM

21.7.2012   
            
            
               LT
            
            
               Europos Sąjungos oficialusis leidinys
            
            
               C 217/11
            
         2012 m. gegužės 14 d.Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Sky Italia Srl prieš AGCOM
   
   (Byla C-234/12)
   2012/C 217/23
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale Amministrativo Regionale per il Lazio
   
   
      Šalys pagrindinėje byloje
   
   
      Ieškovė: Sky Italia Srl
   
   
      Atsakovė: Autorità per le Garanzie nelle Comunicazioni (AGCOM)
   
   
      Prejudiciniai klausimai
   
   
               1.
            
            
               Ar Direktyvos 2010/13/ES (1) 4 straipsnis, bendrasis lygybės principas ir Sutarties dėl Europos Sąjungos veikimo nuostatos dėl laisvo paslaugų judėjimo, įsisteigimo laisvės ir laisvo kapitalo judėjimo turi būti aiškinami taip, kad jais draudžiamos Įstatyminio dekreto Nr. 177/2005 38 straipsnio 5 dalies nuostatos, kuriomis mokamos televizijos transliuotojams nustatyti didesni reklaminių intarpų laiko apribojimai nei nustatyti nemokamos televizijos transliuotojams?
            
         
               2.
            
            
               Ar Europos Sąjungos pagrindinių teisių chartijos 11 straipsniu, aiškinamu atsižvelgiant į Europos žmogaus teisių ir pagrindinių laisvių apsaugos konvencijos 10 straipsnį ir Europos žmogaus teisių teismo praktiką, ir ypač vadovaujantis informavimo pliuralizmo principu draudžiamos Įstatyminio dekreto Nr. 177/2005 38 straipsnio 5 dalies nuostatos, kuriomis mokamos televizijos transliuotojams nustatyti didesni reklaminių intarpų laiko apribojimai nei nustatyti nemokamos televizijos transliuotojams ir taip iškraipoma konkurencija bei sudaromos palankios sąlygos dominuojančios padėties televizijos reklamos rinkoje susikūrimui arba sustiprinimui?
            
         
      (1)  OL L 95, p. 1.